༢༩༩༽༄། ། གཏོར་མ་ཆ་བཅུ་འབུལ་བའི་ཕྱག་ལེན་ཇི་ལྟར་མཛད་ཚུལ་བསྟན་པ། ། »» བླ་མ་དམ་པ་རྣམས་ལ་ཕྱག་འཚལ་ལོ། ། ཉི་ཤུ་རྩ་གཅིག་ལ་སོགས་པའི་གཏོར་མ་ཡང་། གཏོར་མ་ཆ་བཅུ་འབའ་ཞིག་ཏུ་སྡུད་པ་མ་གཏོགས་པ་མེད་དེ་སོ་སོ་རང་རང་གི་ཞེ་འདོད་ཀྱི་དབང་དུ་བྱས་ཏེ་ཕུལ་བས་ཆོག་པའོ། ། ཕྱག་ལེན་གྱི་མཛད་པ་ནི། དང་པོར་བླ་མ་རྣམས་ལ་གཅིགཡི་དམ་གྱི་ལྷ་ལ་བཞི། ཇོ་བོ་དཀོན་མཆོག་གསུམ་ལ་གཅིག་སྟེ་དྲུགཆོས་སྐྱོང་བའི་སྲུང་མ་ཆེན་པོ་མ་མགོན་ལྕམ་དྲལ་གཉུག་མར་གནས་པ་རྣམས་ཀྱི་ངོར་བྱས་ཏེ་ཆོས་སྐྱོང་མ་ལུས་པ་ཐམས་ཅད་ལ་གཅིགཆོས་སྐྱོང་ཐམས་ཅད་ངོར་བྱས་ཏེ་ཆོས་སྐྱོང་མ་ལུས་པ་ཐམས་ཅད་ལ་གཅིགདུར་ཁྲོད་པ་ངོར་བྱས་ལ་ཆོས་སྐྱོང་གོང་མ་གཉིས་ལ་འབུལ་བའི་ཚུལ་དང་འདྲ་བར་གཅིག་སྟེ། ཆོས་སྐྱོང་མ་ལུས་པ་ཐམས་ཅད་ལ་མཉམ་དུ་ཕུལ་བ་གསུམ་སྟེ་སྨན་བཏབ་པ་དགུ་འབུལ་བའོ། ། དེ་ནས་འབྱུང་པོ་ཐམས་ཅད་ཀྱི་གཏོར་མས་འཁོར་འདས་ལྷག་པའི་ལྷར་བྱས་པ་ལ་དྲུག་དབུལ་བར་བྱའོ། ། དེ་ནས་དབང་དུ་བྱ་བའི་གཏོར་མ་དང་། ཀླུའི་ངོར་བྱས་ཀྱི་གཏོར་མ་གསུམ་དང་བཞི་འབུལ་བར་བྱའོ། ། དེ་ནས་ཡི་དྭགས་ཐམས་ཅད་ལ་གཅིགདེ་ནས་ལན་ཆགས་ཐམས་ཅད་ལ་གཅིག་འབུལ་བ་ནི་ཕྱག་ལེན་གྱི་རྗེས་སུ་འབྲངས་པའོ། ། གཏོར་མ་ཆ་བཅུ་པོ་འདི་ལ་གཏོར་མ་མང་ཡང་རུང་ཉུང་ཡང་རུང་ཇི་ལྟར་འདོད་པ་བཞིན་འབུལ་བར་བྱའོ། ། ནད་པའི་དོན་དུ་བརྒྱ་གཏོར་ཞུ་བ་བྱུང་ན། གཏོར་མ་ཆ་བཅུ་བརྒྱ་རྩ་བརྒྱད་དམ་བརྒྱ་ལ་མ་གཏོགས་པར་བཅུ་འབུལ། དེ་ནས་བརྒྱའམ་བརྒྱ་རྩ་བརྒྱད་པོ་དེ་ནད་འདྲེ་ལ་ནད་པ་དེའི་སྲོག་བླུ་བར་བྱ་བའི་ཆེད་དུ་ཁ་འབར་མའི་གཏོར་མས་དབུལ་བར་བྱའོ། ། རིན་པོ་ཆེའི་ཕྱག་བཞེས་ནི། དེ་བཞིན་གཤེགས་པ་བཞི་ལ་ཕྱག་འཚལ་བའི་རྗེས་ལ་སྔགས་གཅིག་སེ་གོལ་གཅིག་བྱས་ནས་ནད་འདྲེ་ལ་འབུལ་བར་གདའ་སྟེ། དེ་འདྲ་བ་བརྒྱ་རྩ་བརྒྱད་དམ། ལོ་གྲངས་སམ། ཉི་ཤུ་རྩ་གཅིག་འབུལ་བ་ནི་གཏོར་མ་ཏོག་ཅིག་ཞེས་ཀྱང་ཟེར་བར་གདའོ། ། གཏོར་མ་དེ་དག་འཇིག་རྟེན་པ་དང་འཇིག་རྟེན་ལས་འདས་པ་ཐམས་ཅད་ལ་ཕུལ་བ་ནི་སྦྱིན་པའོ། ། དེ་ནས་འཇིག་རྟེན་པ་དང་འཇིག་རྟེན་ལས་འདས་པ་སོ་སོའི་བསྟོད་པ་བྱ་བ་ནི་ཚིག་སྙན་པའོ། ། དེ་ནས་རང་གཞན་ཐམས་ཅད་བདེ་བ་དང་ལྡན། སྡུག་བསྔལ་དང་བྲལ། མྱུར་དུ་རྫོགས་པའི་བྱང་ཆུབ་ཐོབ་པར་འདོད་པའི་གསོལ་བ་འདེབས་པ་ནི་དོན་སྤྱོད་པའོ། ། དེ་ནས་འཁོར་གསུམ་ཡོངས་སུ་དག་པ་མི་དམིགས་པའི་བསྔོ་བ་ནི་དོན་མཐུན་པའོ། ། ཐམས་ཅད་འབྲེལ་པ་ཅན་དུ་བཞུགས་སོ། ། ། ། ««